**ПРОЕКТ**

**ДОГОВОР**

Днес, ........................... 2019 г., в гр. Благоевград, на основание чл. 112, ал. 1 от ЗОП се сключи настоящият договор за възлагане на обществена поръчка, между:

**ЮЗУ “НЕОФИТ РИЛСКИ“,** със седалище и адрес на управление: гр. Благоевград, ул. Иван Михайлов, № 66, ЕИК № BG 000017149, представляван от проф. д-р Борислав Юруков – ректор, чрез Николай Тахов – помощник-ректор, упълномощен със Заповед № 1590/30.06.2016 година, и Трендафил Мудурски – главен счетоводител, наричан накратко **ВЪЗЛОЖИТЕЛ**, **от една страна, и**

**...............................,** със седалище и адрес на управление: гр. ...........................; адрес за кореспонденция:..........................., ЕИК ................, представлявано ............................... – управител и законен представител, определен за **ИЗПЪЛНИТЕЛ** на обществена поръчка с Решение № Р- ................2019 година на възложителя, **от друга страна.**

Страните се споразумяха за следното:

**ПРЕДМЕТ НА ДОГОВОРА**

Чл. 1**.** (1) **ВЪЗЛОЖИТЕЛЯТ** възлага, а **ИЗПЪЛНИТЕЛЯТ** приема да извърши доставка на специализирана техника и оборудване за обслужване на дейностите по научноизследователски проекти и обучение в ЮЗУ „Неофит Рилски“ по обособена позиция/и позиция/и.........

(2) **ИЗПЪЛНИТЕЛЯТ** се задължава да извърши доставката в съответствие с Техническата спецификация, Техническото предложение на **ИЗПЪЛНИТЕЛЯ** и Ценовото предложение на **ИЗПЪЛНИТЕЛЯ**, съставляващи съответни приложения към този Договор („Приложенията“) и представляващи неразделна част от него.

**ЦЕНА И НАЧИН НА ПЛАЩАНЕ**

Чл. 2. (1) Стойността на договора е в размер на ................... (словом..................) левабез ДДС, съответно ............ (словом ............) лева с ДДС, съгласно ценовото предложение на **ИЗПЪЛНИТЕЛЯ**, представляващо Приложение № 3, неразделна част от договора (наричана по-нататък „**Цената**“ или **„Стойността на Договора“**), неразделна част от настоящия договор.

(2) В Цената по ал. 1 са включени всички разходи на **ИЗПЪЛНИТЕЛЯ** за изпълнение на договора, като **ВЪЗЛОЖИТЕЛЯТ** не дължи заплащането на каквито и да е други разноски, направени от **ИЗПЪЛНИТЕЛЯ**.

(3). Заплащането на стойността се извършва срещу представена фактура-оригинал в срок до 30 дни от приемането на доставката от страна на Възложителя.

(4) Плащането се извършва в български левове, с платежно нареждане по банкова сметка, посочена от **ИЗПЪЛНИТЕЛЯ:**

BIC: …………………..

IBAN: ………………………

БАНКА: ...................................

(5) **ИЗПЪЛНИТЕЛЯТ** е длъжен да уведомява писмено **ВЪЗЛОЖИТЕЛЯ** за всички последващи промени по предходната алинея в срок от 2 (два) дни, считано от момента на промяната. В случай, че **ИЗПЪЛНИТЕЛЯТ** не уведоми **ВЪЗЛОЖИТЕЛЯ** в този срок, счита се, че плащанията са надлежно извършени.

(6) Договорените цени са окончателни и не подлежат на актуализация за срока на настоящия договор.

(7) В случай, че **ИЗПЪЛНИТЕЛЯТ** е сключил договор/договори за подизпълнение, **ВЪЗЛОЖИТЕЛЯТ** извършва окончателно плащане към подизпълнителя по реда на чл. 66, ал. 7 и ал. 8 от ЗОП.

**СРОК И МЯСТО НА ИЗПЪЛНЕНИЕ**

Чл. 3. (1) Срокът за изпълнение на договора е ..... календарни дни (не повече от 60 календарни дни) и започва да тече от подписването на настоящия договор.

(2) Мястото на изпълнение на поръчката е в гр. Благоевград, ул. Иван Михайлов, № 66, Учебен корпус № 1, ЮЗУ «Неофит Рилски».

**ГАРАНЦИЯ ЗА ИЗПЪЛНЕНИЕ**

Чл. 4. (1) При сключването на договора, **ИЗПЪЛНИТЕЛЯТ** представя гаранция за изпълнение е в размер на ................ (.................) лева, което е 2 % (два процента) от максимално допустимата стойност за изпълнение.

(2) Гаранцията за изпълнение се представя в една от следните форми: парична сума, внесена по сметка на ЮЗУ "Неофит Рилски", неотменима и безусловна банкова гаранция, изискуема при първо поискване, в което **ВЪЗЛОЖИТЕЛЯТ** заявява, че изпълнителят не е изпълнил задълженията си по този договор, със срок на валидност срока на действие на договора плюс 30 дни, или застраховка, която обезпечава изпълнението чрез покритие на отговорността на изпълнителя.

Банкова сметка:

IBAN: BG53 SOMB 9130 3360 6130 00,

BIC: SOMBBGSF

ОБЩИНСКА БАНКА АД Благоевград

(3) Когато като гаранция за изпълнение се представя застраховка, **ИЗПЪЛНИТЕЛЯТ** предава на **ВЪЗЛОЖИТЕЛЯ** оригинален екземпляр на застрахователна полица, издадена в полза на **ВЪЗЛОЖИТЕЛЯ**, в която **ВЪЗЛОЖИТЕЛЯТ** е посочен като трето ползващо се лице и трябва да отговаря на следните изисквания: обезпечава изпълнението на този договор чрез покритие на отговорността на **ИЗПЪЛНИТЕЛЯ**; да бъде със срок на валидност срока на действие на договора плюс 30 дни.

(4)Разходите по сключването на застрахователния договор и поддържането на валидността на застраховката за изисквания срок, както и по всяко изплащане на застрахователно обезщетение в полза на **ВЪЗЛОЖИТЕЛЯ,** са за сметка на **ИЗПЪЛНИТЕЛЯ.**

(5) **ВЪЗЛОЖИТЕЛЯТ** има право да усвои сумата от гаранцията, без това да го лишава от правото да търси обезщетение за претърпени вреди.

(6) При липса на възражения по изпълнението на договора **ВЪЗЛОЖИТЕЛЯТ** освобождава гаранцията в срок до 10 работни дни след приключване на изпълнението, без да дължи лихви за периода, през който средствата законно са престояли при него, в пълен размер, ако липсват основания за задържането от страна на **ВЪЗЛОЖИТЕЛЯ** на каквато и да е сума по нея.

(7) Гаранцията за изпълнение или съответна част от нея не се освобождава от **ВЪЗЛОЖИТЕЛЯ**, ако в процеса на изпълнение на договора е възникнал спор между страните относно неизпълнение на задълженията на **ИЗПЪЛНИТЕЛЯ** и въпросът е отнесен за решаване пред съд. При решаване на спора в полза на **ВЪЗЛОЖИТЕЛЯ**, той може да пристъпи към усвояване на гаранцията за изпълнение.

(8) **ВЪЗЛОЖИТЕЛЯТ** има право да задържи съответна част и да се удовлетвори от гаранцията за изпълнение, когато **ИЗПЪЛНИТЕЛЯТ** не изпълни някое от неговите задължения по договора, както и в случаите на лошо, частично и забавено изпълнение на което и да е задължение на **ИЗПЪЛНИТЕЛЯ,** като усвои такава част от Гаранцията за изпълнение, която съответства на уговорената неустойка за съответния случай на неизпълнение.

(9)За всеки случай на задържане на гаранцията за изпълнение, В**ЪЗЛОЖИТЕЛЯТ** уведомява **ИЗПЪЛНИТЕЛЯ** за задържането и неговото основание. Задържането на гаранцията за изпълнение изцяло или частично не изчерпва правата на **ВЪЗЛОЖИТЕЛЯ** да търси обезщетение в по-голям размер.

(10) В случай, че **ВЪЗЛОЖИТЕЛЯТ** се е удовлетворил от гаранцията за изпълнение и договорът продължава да е в сила, **ИЗПЪЛНИТЕЛЯТ** се задължава в срок до 5 работни дни да допълни гаранцията за изпълнение, като внесе усвоената от **ВЪЗЛОЖИТЕЛЯ** сума по сметката на **ВЪЗЛОЖИТЕЛЯ** или предостави документ за изменение на първоначалната банкова гаранция или нова банкова гаранция, съответно застраховка, така че във всеки момент от действието на договора размерът на гаранцията за изпълнение да бъде в съответствие с чл. 4, ал. 1 от настоящия договор.

**ПРАВА И ЗАДЪЛЖЕНИЯ НА СТРАНИТЕ**

Чл. 5.Изброяването на конкретни права и задължения на страните в този раздел от Договора е неизчерпателно и не засяга действието на други клаузи от Договора или от приложимото право, предвиждащи права и/или задължения на която и да е от страните.

**Общи права и задължения на ИЗПЪЛНИТЕЛЯ**

Чл. 6.(1) **ИЗПЪЛНИТЕЛЯТ** има право**:**

1. да получи заплащане в размера, сроковете и при условията на Договора;

2. да иска и да получава от **ВЪЗЛОЖИТЕЛЯ** необходимото съдействие за изпълнение на задълженията по този Договор, както и всички необходими документи, информация и данни, пряко свързани или необходими за изпълнение на Договора;

(2) **ИЗПЪЛНИТЕЛЯТ** се задължава**:**

1. да достави извърщи доставката и да изпълнява задълженията си по този Договор в уговорените срокове и качествено, в съответствие с Договора и Приложенията;

2. да информира своевременно **ВЪЗЛОЖИТЕЛЯ** за всички пречки, възникващи в хода на изпълнението на работа, да предложи начин за отстраняването им, като може да поиска от **ВЪЗЛОЖИТЕЛЯ** указания и/или съдействие за отстраняването им;

3. да изпълнява всички законосъобразни указания и изисквания на **ВЪЗЛОЖИТЕЛЯ**;

4. да не възлага работата или части от нея на подизпълнители, извън посочените в офертата на **ИЗПЪЛНИТЕЛЯ**, освен в случаите и при условията, предвидени в ЗОП.

5. да сключи договор/договори за подизпълнение с посочените в офертата му подизпълнители в срок от 3 (*три*) дни от сключване на настоящия Договор. В срок до 3 дни от сключването на договор за подизпълнение или на допълнително споразумение за замяна на посочен в офертата подизпълнител изпълнителят изпраща копие на договора или на допълнителното споразумение на **ВЪЗЛОЖИТЕЛЯ** заедно с доказателства, че са изпълнени условията по [чл. 66, ал. 14](http://web.apis.bg/p.php?i=2752471#p28982788) от ЗОП.

**Общи права и задължения на ВЪЗЛОЖИТЕЛЯ**

Чл. 7**.** (1) **ВЪЗЛОЖИТЕЛЯТ** има право:

1. да изисква и да получи доставките в уговорения срок, количество и качество;

2. да контролира изпълнението на поетите от **ИЗПЪЛНИТЕЛЯ** задължения, в т.ч. да иска и да получава информация от **ИЗПЪЛНИТЕЛЯ** през целия срок на Договора, или да извършва проверки, при необходимост и на мястото на изпълнение на Договора, но без с това да пречи на изпълнението;

(2)**. ВЪЗЛОЖИТЕЛЯТ** се задължава:

1. да приеме изпълнението, когато отговаря на договореното, по реда и при условията на този Договор;
2. да заплати на **ИЗПЪЛНИТЕЛЯ** Цената в размера, по реда и при условията, предвидени в този Договор;
3. да предостави и осигури достъп на **ИЗПЪЛНИТЕЛЯ** до информацията, необходима за изпълнение на предмета на Договора, при спазване на относимите изисквания или ограничения съгласно приложимото право;
4. да пази поверителна Конфиденциалната информация, в съответствие с уговореното в Договора;
5. да оказва съдействие на **ИЗПЪЛНИТЕЛЯ** във връзка с изпълнението на този Договор, включително и за отстраняване на възникнали пречки пред изпълнението на Договора, когато **ИЗПЪЛНИТЕЛЯТ** поиска това;
6. да освободи представената от **ИЗПЪЛНИТЕЛЯ** Гаранция за изпълнение, съгласно клаузите на Договора.

**ПРЕДАВАНЕ И ПРИЕМАНЕ ЗА ИЗПЪЛНЕНИЕТО**

Чл. 7. (1) Приемането на извършената работа по чл. 1 се извършва от определени от страна на **ВЪЗЛОЖИТЕЛЯ** и **ИЗПЪЛНИТЕЛЯ** лица.

(2) Приемането на доставката на устройствата по настоящия договор се удостоверява с подписване на протокол от лицата по предходната алинея.

(3). В случай, че **ИЗПЪЛНИТЕЛЯТ** е сключил договор/договори за подизпълнение, работата на подизпълнителите се приема от **ВЪЗЛОЖИТЕЛЯ** в присъствието на **ИЗПЪЛНИТЕЛЯ** и подизпълнителя.

**НЕУСТОЙКИ**

Чл. 8. (1) В случай на забава **ИЗПЪЛНИТЕЛЯТ** дължи на **ВЪЗЛОЖИТЕЛЯ** неустойка в размер на 0.1% (нула цяло и един процент) от стойността на доставка, за всеки час забава, но не повече от 10%.

(2) При забава на плащанията от страна на възложителя, той дължи на изпълнителя неустойка в размер на 0.1% процента от стойността на забавеното плащане за всеки просрочен ден, но не повече от 10%.

(3) При прекратяване действието на договора на основание чл. 10, ал. 1 , т. 4 или ал. 2, т.т. 1-4 от настоящия договор, **ИЗПЪЛНИТЕЛЯТ** дължи на **ВЪЗЛОЖИТЕЛЯ** неустойка в размер на удвоения размер на гаранцията за изпълнение на договора.

(4) Ако **ИЗПЪЛНИТЕЛЯТ** прекрати действието на договора преди изтичане на срока му, без да е налице писмено изразено съгласие от страна на възложителя и без да е налице някое от основанията, посочени в чл. 10 от настоящия договор, **ИЗПЪЛНИТЕЛЯТ** дължи на възложителя неустойка в размер на удвоения размер на гаранцията за изпълнение на договора.

(5) Изплащането на неустойки по предходните алинеи не лишава изправната страна от правото да търси реално изпълнение и обезщетение за претърпени вреди.

**ПРЕКРАТЯВАНЕ НА ДОГОВОРА**

Чл. 9. (1) Настоящият договор се прекратява:

1. По взаимно съгласие на страните, изразено в писмена форма.

2. С изтичане на срока.

3. При виновно неизпълнение на задълженията на една от страните по договора – с 5-дневно писмено предизвестие от изправната до неизправната страна.

4. При констатирани нередности и/или конфликт на интереси – с изпращане на едностранно писмено уведомление от **ВЪЗЛОЖИТЕЛЯ** до **ИЗПЪЛНИТЕЛЯ**.

4. С окончателното му изпълнение.

5. По реда на чл. 118 от Закона за обществените поръчки.

6. При настъпване на съществени промени във финансирането на обществената поръчка – предмет на договора, извън правомощията на **ВЪЗЛОЖИТЕЛЯ**, които той не е могъл или не е бил длъжен да предвиди или да предотврати – с писмено уведомление, веднага след настъпване на обстоятелствата.

(2) **ВЪЗЛОЖИТЕЛЯТ** може да прекрати договора без предизвестие, когато **ИЗПЪЛНИТЕЛЯТ**:

1. При установено един и повече пъти в рамките на 2 месеца неизпълнение от страна на **ИЗПЪЛНИТЕЛЯ** на задължението му да достави продукти/услуги по вида, в количествата, на цената и в срока от получаване. За неизпълнение на това задължение на **ИЗПЪЛНИТЕЛЯ**, се приема и отказ за доставка и предоставяне в установения срок и цена, количество и качество от продуктите/услугите.

2. Не отстрани в разумен срок, определен от **ВЪЗЛОЖИТЕЛЯ**, констатирани недостатъци.

3. Не изпълни точно някое от задълженията си по договора.

4. Използва подизпълнител, без да е декларирал това в офертата си, или използва подизпълнител, който е различен от този, посочен в офертата му.

5. На основание чл. 73, т. 1 от ППЗОП.

(3) Прекратяването влиза в сила след уреждане на финансовите взаимоотношения между страните за извършените от страна на **ИЗПЪЛНИТЕЛЯ** и одобрени от **ВЪЗЛОЖИТЕЛЯ** дейности по изпълнение на договора.

**ОБЩИ РАЗПОРЕДБИ**

Дефинирани понятия и тълкуване

Чл. 10. (1) Освен ако са дефинирани изрично по друг начин в този Договор, използваните в него понятия имат значението, дадено им в ЗОП, съответно в легалните дефиниции в Допълнителните разпоредби на ЗОП или, ако няма такива за някои понятия – според значението, което им се придава в основните разпоредби на ЗОП.

(2) При противоречие между различни разпоредби или условия, съдържащи се в Договора и Приложенията, се прилагат следните правила:

1. специалните разпоредби имат предимство пред общите разпоредби;

2. разпоредбите на Приложенията имат предимство пред разпоредбите на Договора.

Спазване на приложими норми

Чл. 11. При изпълнението на Договора, ИЗПЪЛНИТЕЛЯТ е длъжен да спазва всички приложими нормативни актове, разпоредби, стандарти и други изисквания, свързани с предмета на Договора, и в частност, всички приложими правила и изисквания, свързани с опазване на околната среда, социалното и трудовото право, приложими колективни споразумения и/или разпоредби на международното екологично, социално и трудово право, съгласно Приложение № 10 към чл. 115 от ЗОП.

Прехвърляне на права и задължения

Чл. 12. Никоя от Страните няма право да прехвърля никое от правата и задълженията, произтичащи от този Договор, без съгласието на другата Страна. Паричните вземания по договора могат да бъдат прехвърляни или залагани съгласно приложимото право.

Изменения

Чл. 13. Този Договор може да бъде изменян само с допълнителни споразумения, изготвени в писмена форма и подписани от двете Страни, в съответствие с изискванията и ограниченията на ЗОП.

Непреодолима сила

Чл. 14. (1) Никоя от Страните по този Договор не отговаря за неизпълнение, причинено от непреодолима сила. За целите на този Договор, „непреодолима сила“ има значението на това понятие по смисъла на чл.306, ал.2 от Търговския закон.

(2) Не може да се позовава на непреодолима сила Страна, която е била в забава към момента на настъпване на обстоятелството, съставляващо непреодолима сила.

(3) Страната, която не може да изпълни задължението си поради непреодолима сила, е длъжна да предприеме всички действия с грижата на добър стопанин, за да намали до минимум понесените вреди и загуби, както и да уведоми писмено другата страна в срок до 3 дни от настъпването на непреодолимата сила, като посочи в какво се състои непреодолимата сила и възможните последици от нея за изпълнението на Договора. При неуведомяване се дължи обезщетение за настъпилите от това вреди.

(4) Докато трае непреодолимата сила, изпълнението на задълженията на свързаните с тях насрещни задължения се спира.

Нищожност на отделни клаузи

Чл. 15. В случай, че някоя от клаузите на този Договор е недействителна или неприложима, това не засяга останалите клаузи. Недействителната или неприложима клауза се заместват от повелителна правна норма, ако има такава.

Уведомления

Чл. 16. (1) Всички уведомления между Страните във връзка с този Договор се извършват в писмена форма и могат да се предават лично или чрез препоръчано писмо, по куриер, по факс, електронна поща.

(2) За целите на този Договор данните и лицата за контакт на Страните са, както следва:

1. За ВЪЗЛОЖИТЕЛЯ:

Адрес за кореспонденция: Благоевград, 2700, ул. „Иван Михайлов” 66

ЮЗУ „Неофит Рилски”

Тел.: ......................

e-mail: .........................

Лице за контакт:

2. За ИЗПЪЛНИТЕЛЯ:

Адрес за кореспонденция:

Тел.:

e-mail:

Лице за контакт:

(3) За дата на уведомлението се счита:

1. датата на предаването – при лично предаване на уведомлението;

2. датата на пощенското клеймо на обратната разписка – при изпращане по пощата;

3. датата на доставка, отбелязана върху куриерската разписка – при изпращане по куриер;

3. датата на приемането – при изпращане по факс;

4. датата на получаване – при изпращане по електронна поща.

(4) Всяка кореспонденция между Страните ще се счита за валидна, ако е изпратена на посочените по-горе адреси (в т.ч. електронни), чрез посочените по-горе средства за комуникация и на посочените лица за контакт. При промяна на посочените адреси, телефони и други данни за контакт, съответната Страна е длъжна да уведоми другата в писмен вид в срок до 3 (*три*) дни от настъпване на промяната. При неизпълнение на това задължение всяко уведомление ще се счита за валидно връчено, ако е изпратено на посочените по-горе адреси, чрез описаните средства за комуникация и на посочените лица за контакт.

(5) При преобразуване без прекратяване, промяна на наименованието, правноорганизационната форма, седалището, адреса на управление, предмета на дейност, срока на съществуване, органите на управление и представителство на ИЗПЪЛНИТЕЛЯ, същият се задължава да уведоми ВЪЗЛОЖИТЕЛЯ за промяната в срок до 3 (*три*) дни от вписването ѝ в съответния регистър.

Приложимо право

Чл. 17. Този Договор, в т.ч. Приложенията към него, както и всички произтичащи или свързани с него споразумения, и всички свързани с тях права и задължения, ще бъдат подчинени на и ще се тълкуват съгласно българското право.

Разрешаване на спорове

Чл. 18. Всички спорове, породени от този Договор или отнасящи се до него, включително споровете, породени или отнасящи се до неговото тълкуване, недействителност, изпълнение или прекратяване, както и споровете за попълване на празноти в Договора или приспособяването му към нововъзникнали обстоятелства, ще се уреждат между Страните чрез преговори, а при непостигане на съгласие – спорът ще се отнася за решаване от компетентния български съд.

Екземпляри

Чл. 19.Този Договор се състои от .... страници и е изготвен и подписан в два еднообразни екземпляра – по един за всяка от страните.

Приложения:

Чл. 20**.** Към този Договор се прилагат и са неразделна част от него следните приложения:

Приложение № 1 – Техническа спецификация.

Приложение № 2 – Техническо предложение на ИЗПЪЛНИТЕЛЯ.

Приложение № 3 – Ценово предложение на ИЗПЪЛНИТЕЛЯ.

**ВЪЗЛОЖИТЕЛ** **ИЗПЪЛНИТЕЛ**

**ЮЗУ «НЕОФИТ РИЛСКИ» ..............................................**

**……………………. ………………………..**

**ПОМОЩНИК-РЕКТОР**  **УПРАВИТЕЛ**

**Николай Тахов .......................................**

**…………………………..**

**ГЛ.СЧЕТОВОДИТЕЛ**

**Трендафил Мудурски**

**Съгласувано с: ………………….**